Boererate.com: Gaskoeldrank en suiker het dalk ’n negatiewe uitwerking op die niere
Gaskoeldrank en suiker het dalk ’n negatiewe uitwerking op die niere
Verskeie onlangse studies dui daarop dat gaskoeldrank en suiker ’n negatiewe uitwerking het op die gesondheid van jou niere.
In een studie is bevind dat twee gaskoeldranke per dag kan lei tot ’n toestand wat gekenmerk word deur die verhoogde uitskeiding van proteïene in die uriene - algemeen kenmerkend van nierprobleme.
In die ander studie het navorsers vasgestel dat die matige gebruik van suiker die niere se vermoë om die liggaam se soutbalans te help handhaaf nadelig beïnvloed. Dit veroorsaak dat die selle in die niere meer sout absorbeer as wat dit moet. Dié bevinding kan dalk help verduidelik hoekom sekere versoeters bydra tot die ontwikkeling van diabetes, nierprobleme en hoë bloeddruk.
Soft Drink Intake and Prediction of Proteinuria: A Retrospective Cohort Study. (Ekstrak 2458) Chronic Consumption of Fructose Increases Proximal Tubular Transport by Enhancing the Sensitivity to Angiotensin II. (Ekstrak 3955)
Etikette: Diabetes , Hoë bloeddruk , Niere